cyanic-selkie/wikianc huggingface dataset:
Suid-Kalifornië
Suid-Kalifornië is een van die vernaamste ekonomiese spilpunte in Kalifornië en die VSA. Dit sluit 'n dig beboude gebied langs die kusgebied van die Stille Oseaan in wat vanaf Ventura na Groter Los Angeles en die Inland Empire en verder suidwaarts tot Groter San Diego strek. Met meer as 22 miljoen inwoners huisves die streek byna twee derdes van Kalifornië se totale bevolking. Sewe metropolitaanse gebiede is in Suid-Kalifornië geleë: Die metropolitaanse gebied van Los Angeles met twee distrikte, Los Angeles County en Orange County; die Inland Empire met die distrikte Riverside en San Bernardino; die metropolitaanse gebied van San Diego; die metropolitaanse gebied van Oxnard–Thousand Oaks–Ventura; die Santa Barbara-metrogebied; die metropolitaanse gebied van San Luis Obispo; en die El Centro-gebied.
Die vyf distrikte van Los Angeles, Orange, Riverside, San Bernardino en Ventura word vir sensusdoeleindes as een metropolitaanse gebied getel, die Groter Los Angeles-gebied (Greater Los Angeles Area) met 'n bevolking van 17,5 miljoen.
Jewgeni Zamjatin
Lewe en werk
Zamjatin is in 1884 in tsaristiese Rusland gebore in die stad Lebedjan, ongeveer 200 kilometer suid van Moskou. Aanvanklik was hy 'n Bolsjewis en is hy in 1905 deur die tsaristiese polisie in hegtenis geneem. In 1911 publiseer Zamjatin sy eerste literêre werk met Oor die lewe in die provinsie, in 1913 maak hy naam met Die Draak. Gedurende die Eerste Wêreldoorlog het hy lank in Engeland as vlootingenieur gewerk, wat gelei het tot die verhaal Die eilandbewoners (1917), 'n satire oor die huigelary en puriteinse ingesteldheid van die Engelse.
Na die Russiese rewolusie van 1917 het Zamjatin 'n leidende figuur in die Russiese letterkundewêreld geword. Hy het letterkundetydskrifte gepubliseer, Letterkundekursusse opgestel en was 'n onderwyser van die niekonformistiese Serapion-broers. Zamjatin het spoedig by die dogmatiese en burokratiese Bolsjewistiese heersers in die moeilikheid beland en opgestaan vir die 'ketters'. "Ware letterkunde kan slegs geskep word deur gekke, kluisenaars, ketters, dromers, rebelle en skeptici, maar nie deur pligsgetroue en ywerige amptenare nie" is een van sy bekendste aanhalings. In Die vure van die heilige Domenicus (1923) skep hy 'n duidelike analogie met die inkwisisie.
As gevolg van Zamjatin se onafhanklike houding het hy "die duiwel van die Sowjetletterkunde" geword. Sedert die publikasie van sy roman Ons, wat in die vroeë 1920's uitgegee is, is sy verhouding met die owerheid ernstig benadeel. Zamjatin het self uit die skrywersvakbond getree en in Junie 1931 sy beroemde “Brief aan Stalin” geskryf en spreek van 'n groot, moedige persoonlikheid: 'Ek het glad nie die gewoonte om iets te sê nie ... lyk op die oomblik nuttig, maar wat vir my op die oomblik die waarheid lyk”, het hy verduidelik. Zamjatin het toestemming gevra om na die Weste te emigreer, en deur Maksim Gorki se voorspraak is dit tot sy eie verbasing toegestaan.
Zamjatin is in 1937 op 53-jarige ouderdom in Parys dood, sonder geld.
Ons
Hierdie verhaal is geskryf in die vorm van dagboekinskrywings van D-503, 'n burger van die Verenigde Staat. D-503 werk as meesterbouer en wiskundige op die Integraal, 'n ruimteskip wat vir die eerste keer na ander planete kan reis met die doel om dit om te skakel na die filosofie van die Verenigde Staat. In sy dagboekinskrywings beskryf D-503 'n totalitêre samelewing wat kunsmatig van die buitewêreld geskei word en beheer word deur die wiskundige filosofie van "die Weldoener". Die inwoners woon in glashuise en leef volgens 'n noukeurige skedule. Mikrofone en elektroniese oë in glasogies monitor alles en almal. Oproerige elemente word tereggestel. Honger en liefde bestaan nie meer nie, dus is daar geen onrus nie en mense is gelukkig. Dit totdat D-503 verlief raak op 'n vrou, I-330, wat ware gevoelens in hom wakker maak en hom oorwin deur die opposisie. Hy beplan 'n aanval op "die Weldoener", maar word verraai en gestraf deur breinoperasies, waarin sy fantasie weggesny sal word.
Ons was 'n belangrike bron van inspirasie vir Aldous Huxley se Brave New World (1932) en George Orwell se Nineteen Eighty-Four (1948). Die roman was ook die grondlegger van distopie as genre.
Ahmed Ben Bella
Ahmed Ben Bella (Arabies: أحمد بن بلّة‎ ' Aḥmad bin Billah'; 25 Desember 1916 - 11 April 2012) was 'n Algerynse politikus, sosialistiese soldaat en rewolusionêr wat van 1963 tot 1965 as die eerste president van Algerië gedien het.
Paul Kruger-beelde
Die Krugerstandbeeld in Pretoria, die Driemanskap-monument in Heidelberg en elke Krugerrand bring hulde aan Paul Kruger. Daar is egter verskeie ander beelde van die oud-staatspresident van die Zuid-Afrikaansche Republiek.
Krugersdorp
Die standbeeld van Kruger in Krugersdorp staan in Beginstraat in Pretoriuspark, naby 'n borsbeeld van J.G. Strijdom, die  Paardekraal-monument, die Monumentmeer en die Key West-winkelsentrum. Die beeld is die werk van Laurika Postma en Kruger word uitgebeeld effens groter as lewensgroot. Dit is die enigste beeld van Kruger wat hom nie as 'n ou man voorstel nie. In sy een hand hou hy die Bybel en in sy ander hand sy hoed vas. Die hoë voetstuk se hoeksteen is op 10 Desember 1961 deur Jan de Klerk gelê en die standbeeld is op 10 Oktober 1962 deur staatspresident C.R. Swart onthul.
Rustenburg
Die beeld “Kruger in ballingskap” is 'n beeld van 'n verslae Kruger op 'n hoë voetstuk voor die stadsaal op die kruising van Fatima Bhayatstraat (voorheen Kerkstraat) en Beyers Naudélaan. Kruger sit met geboë hoof in 'n stoel. Tussen 24 en 30 November 1900 het die Franse beeldhouer Jean Georges Achard vir Kruger in Hôtel Scribe in Parys besoek en daarna hierdie beeld gemaak. Vir 18 jaar het dit in sy ateljee gestaan totdat dr. Frans Engelenburg in 1919 dit ontdek het. Die Suid-Afrikaanse regering het dit aangekoop en aan Rustenburg geskenk. Op 16 Desember 1921 het genl. Jan Smuts die beeld daar onthul. Die opskrif op die beeld is “Paul Kruger 1825- 1904”
Krugerwildtuin
By die Krugerhek op pad na Skukuza staan 'n reuse borsbeeld van Kruger uit graniet gekap op suile. Die opskrif op die monument lui:
In Julie 2003 was daar sprake dat die beeld moet verdwyn. Ook is daar by die ontvangsarea van die Skukuza-ruskamp kleiner borsbeelde van die stigters van die wildtuin, naamlik van Kruger, die ZAR-amptenaar en Unie-politikus Piet Grobler en James Stevenson-Hamilton.
Pietersburg
Op die Burgerplein voor die munisipale kantore in Pietersburg (ook bekend as Polokwane) staan 'n borsbeeld van Kruger langs onder andere borsbeelde van Louis Tregardt en die ZAR-amptenaar W.E. Bok en standbeelde van Piet Joubert en sy vrou en Tom Naudé.
Pretoria
Kruger is op 16 Desember 1904 in die Heldeakker van die Ou Begraafplaas in Kerkstraat-Wes begrawe. Op die graf staan 'n borsbeeld van Kruger.
Orania
In 'n beeldetuin op 'n koppie in Orania staan 'n borsbeeld van Kruger tussen borsbeelde van J.B.M. Hertzog, D.F. Malan, J.G. Strijdom en H.F. Verwoerd.
Amsterdam
In die Suid-Afrika Huis in Amsterdam is 'n skildery van Kruger deur een van Nederland se bekendste portretskilders Thérèse Schwartze. 'n Kopie van die skildery is in besit van die Universiteit van Pretoria.
Utrecht
a. Kruger het van 11 Desember 1901 tot 14 Oktober 1902 in Villa Oranjelust by Maliebaan 89 in die buurt Buiten Wittevrouwen in Utrecht gewoon. Hier het genls. Louis Botha, C.R. de Wet en Koos de la Rey hom einde September 1902 besoek. Ter nagedagtenis aan Kruger is op 10 Oktober 1952 op inisiatief van ds. Krijn Braak 'n gedenkteken met 'n reliëf van Kruger in die tuin van Villa Oranjelust onthul. Tot in die 1970's is jaarliks op 10 Oktober hier Heldedag gevier. Villa Oranjelust is 'n verklaarde “rijksmonument” en dateer uit die tweede helfte van die 19de eeu.
b. In die Akademiegebou van die Universiteit Utrecht staan 'n klein bronsborsbeeld deur Anton van Wouw van Kruger met die naam “Kruger lezend in zijn Bijbel”.
Parys
In die Musée d'Art Moderne is 'n borsbeeld van Kruger deur sy kleinseun Fanie Eloff.
Baden
In die gewel van die huis by Schlossgasse 62 in Baden is 'n borsbeeld van Kruger met 'n lourierkrans om sy skouers.
Dresden
In Dresden is in 1901 'n standbeeld van Kruger voor die ingang van die Burenhaus opgerig. Die Burenhaus was 'n gebou waarin tot 1914 Afrikanervlugtelinge gehuisves is. Dit is in 1945 tydens die geallieerde lugaanvalle op Dresden vernietig.
Camryn Grimes
Camryn Grimes (gebore 7 Januarie 1990) is 'n Amerikaanse aktrise en vervaardiger. Sy is bekend vir haar rolle in die rolprente Swordfish (2001) en Magic Mike (2012), en in die televisiereekse The Young and the Restless (1973) en ER (1994).
Pieter Bam
duimnael|regs|270px|Sir Pieter Bam se susters Minnie en Maria se nagedagtenis leef voort in die gebrandskilderde vensters agter die preekstoel in die [[NG gemeente Drieankerbaai|NG kerk Drieankerbaai, waarvan hul vader, Johannes Andries Bam, 'n stigter was.]] duimnael|regs|220px|Sir Pieter se vader het die CJMV-gebou in Langstraat laat opgerig ter nagedagtenis aan sy ontslape dogters, Minnie en Maria. duimnael|regs|200px|Johannes Andries Bam (1830 - 1903), sir Pieter se vader, was ook lid van die wetgewende vergadering van die Kaapkolonie.
Sir Pieter Canzius van Blommestein Stewart Bam (Kaapstad, 29 Julie 1869 – Londen, 20 Desember 1928) was ’n landboubevorderaar en politikus.
Bam was die seun van Johannes Andries Bam (1830-1903), lid van die Kaapse laerhuis, en sy vrou, Maria Fredrika van Blommestein. J.A. Bam was in 1880 een van die stigters van die NG gemeente Drieankerbaai. Im 1899 het "'n moeder van die gemeente" ingewillig om £1 000 aan die kerk te leen vir die bou van 'n pastorie langsaan die kerk. Toe die skenker twee jaar later oorlede is, word dit bekend sy was mev. J.A. Bam en dat haar lening met haar afsterwe 'n bemaking aan die gemeente geword het. Die pastorie is daarom "Blommestein" genoem, omdat sy 'n nooi Van Blommestein was. Dié kerkgebou is ook van die min NG kerke met gebrandskilderde vensters, want nadat twee van Pieter se susters, Wilhelmina (Minnie) en Maria, in Hannover, Duitsland, oorlede is, het J.A. Bam die drie vensters agter die preekstoel geskenk. Hy het ook die CJMV-gebou in Langstraat in 1886 ter nagedagtenis van sy twee dogters laat oprig. Dié gebou se fasade is in 1903 herontwerp deur die Kaapse argitek en politikus John Parker.
Pieter Bam ontvang sy onderwys aan die Normaal School, Kaapstad en die Diocesan College (Biskoppe) in Rondebosch, daarna aan die Suid-Afrikaanse Kollege in Kaapstad (voorloper van die Universiteit van Kaapstad en SACS) en vertrek later vir verdere opleiding na Cheltenham, Engeland. In 1892 sluit hy hom by die Cape Garrison Artillery aan, waarin hy later kaptein word en in dieselfde hoedanigheid tot sy bedanking in 1901 dien.
Hy begin daarna in die politiek belang stel en staan met die verkiesing van 1904 as teenstander van John X. Merriman in die kiesafdeling Stellenbosch. Met die herindeling van kiesafdelings deur die Jameson-regering kort daarna, word hy verkies as een van die verteenwoordigers van Kaapstad in die laerhuis en bly dit tot 1910, toe hy hom aan die politiek onttrek.
Reeds in 1907 het Bam groot belangstelling in die bevordering van die verkoop van Kaapse landbouprodukte in Brittanje geopenbaar en het hy hom met groot toewyding daaraan gewy. Hy het die South African Products Exhibition van daardie jaar in Londen gereël, en word daarvoor tot ridder geslaan. In 1919 is hy met die toekenning van die OBE vereer.
Gedurende sy laaste lewensjare is sy gesondheid swak en het dit sy terugkeer na Suid-Afrika verhinder. Bam sal, volgens die geskiedkundige D.W. Krüger, altyd bekend bly vir sy groot aandeel in die bevordering van die invoer van Suid-Afrikaanse landbouprodukte na Brittanje. Hy het belangrike pionierswerk in hierdie verband gedoen, aldus Krüger.
James Marcus (Amerikaanse akteur)
James Marcus (21 Januarie 1867 – 15 Oktober 1937) was 'n Amerikaanse akteur. Hy was bekend vir sy rolle in die rolprente Oliver Twist (1922), Scaramouche (1923), The Eagle (1925), en Sadie Thompson (1928).
Los Angeles-rivier
Die Los Angeles-rivier (Engels: Los Angeles River, dikwels afgekort tot L.A. River) ontspring in twee Suid-Kaliforniese bergreekse, die Simi Hills en Santa Susana Mountains, en vloei vanaf Canoga Park aan die westelike kant van die San Fernando-vallei oor 'n afstand van 48 myl (77 km) in suidoostelike rigting tot by sy monding in die Stille Oseaan in Long Beach.
'n Aantal takriviere sluit by die Los Angeles aan en vorm alluviale oorstromingsvlaktes langs sy oewers. Ná 'n reeks verwoestende oorstromings in die vroeë 20ste eeu is die natuurlike rivierloop verander tot 'n waterkanaal van beton. Kenmerkend genoeg het die rivier 'n simbool vir die kunsmatigheid van groot dele van Los Angeles se stadlandskap geword waar selfs die palms ingevoer is. Vir rolprentmakers was die betonoewers 'n geskikte terrein vir aksiebelaaide motorwedrenne. Omgewingsgroepe beywer hulle vir die verwydering van die betonkanaal en die herstelling van die oorspronklike flora en fauna. Dele van die rivier is reeds herstel met 'n natuurlike rivierbed en oorspronklike habitatte.
Geskiedenis
Nog in die 18de eeu het die Los Angeles-rivier deur 'n dig beboste gebied met trosvye, wilgerbome, vlierbessies en wilde druiwe gekronkel. Die moerasgebiede langs sy oewers was die habitat van groot getalle watervoëls. Reënboogforelle was volop in die rivier, terwyl grizzly-bere langs sy oewers beweeg het op soek na kos. Die rivierlandskap was so weelderig en ongewoon in 'n andersins droë streek dat dit lank voor die aankoms van die eerste blanke setlaars Indiaanse bewoners gelok het wat hul nedersettings langs die oewer opgerig het. Die rivier en sy bosgebiede het hierdie vroeë bevolking van alle benodigde kos en materiale voorsien. Toe die eerste Europeërs - Spaanse verkenners op soek na geskikte plekke vir die vestiging van sendingstasies - in die 18de eeu 'n besoek aan die gebied gebring het, was daar 'n twintigtal Indiaanse dorpe langs die rivierloop. Die Spanjaarde was oorweldig deur die natuurskoon van die tuinagtige streek en het dit na 'n belangrike heiligdom in hul tuisland vernoem.
Yaa Asantewaa
Yaa Asantewaa (c. 1840 – 17 Oktober 1921; uitgespreek /ˈjɑː ɑːsɑːn.teɪ.wə/) was die koninginmoeder van Ejisu in die Asjantiryk (wat deel van die hedendaagse Ghana is). Sy is aangestel deur haar broer Nana Akwasi Afrane Okpese, die Ejisuhene (heerser) van Ejisu. In 1900 het sy die Asjantirebellie, ook bekend as die Oorlog van die Goue Stoel of die Yaa Asantewaa-oorlog, teen Britse kolonialisme gelei.
Los Angeles-rivier
Geskiedenis
Die stad Los Angeles se eksklusiewe reg op rivierwaterbenutting het verseker dat dit tot die streek se vernaamste nedersetting en ekonomiese spilpunt kon ontwikkel. Los Angeles se dinamiese groei het die vraag na water so sterk laat styg dat uiteindelik die rivier se hele bogrondse watervloei vir plaaslike verbruik omgelei moes word. Die digte bosse in sy oorstromingsvlaktes is vir landboudoeleindes afgekap, terwyl sy hout as boumateriaal vir omheinings en as brandstof gedien het. Padbou en snelgroeiende nywerhede het die oewerlandskap ingrypend verander.
Die bevolkingsgroei van Los Angeles het steeds meer druk op beskikbare waterbronne uitgeoefen sodat ook die rivier se ondergrondse watervloei na bo gepomp moes word om in die vraag na water te voorsien. Die ekologiese gevolge was vernietigend. Gedurende die grootste deel van die jaar was die rivierbed nou droog. Maar selfs dié klein waterloop het gevare vir die bewoners in sy omgewing ingehou.
Twee faktore, wat van Los Angeles 'n baie aantreklike nedersetting gemaak het, sy aangename klimaat met sonskynweer en die hoë bergreekse in sy omgewing, het bygedra tot die rivier se onvoorspelbaarheid. Reënval gedurende die droë seisoen was só skaars dat die rivier geen vaste bed kon ontwikkel nie. Skielike vloedwater was 'n konstante bedreiging, waarby die rivier sy loop met elke nuwe storm kon verander. Sy monding is met tot negentig graad verskuif.
Die bergreekse vorm 'n natuurlike versperring vir winterstorms wat swaar reënbuie daar laat uitsak. Kitsvloede met modder- en rotsstortings het in 1914, 1934 en 1938 verwoesting gesaai en die aanleiding tot 'n omvattende vloedbeheerprogram gegee.
Vloedbeheerprojekte het aan die rivier sy huidige voorkoms gegee. In die voorheuwels is strukture opgerig om bome, rotse en ander materiaal gedurende kitsvloede te stuit. In laer liggende gebiede is vloedwater met opgaardamme beheer. Die rivierloop is verbreed en reguit gemaak. 'n Betonkanaal is gebou om vloedwater vinnig na die Stille Oseaan af te voer. Baie eiendomsontwikkelinge en ander grondgebruik sou ondenkbaar gewees het sonder dié maatreëls. Sou die betonkanaal afgebreek en die rivier se natuurlike loop volledig herstel word, sou 'n geskatte drie tot vier miljoen inwoners hervestig moet word.
2Cellos
2Cellos (gestileerd 2CELLOS) is 'n Kroatiese tjelloduo, wat bestaan uit die klassiek-opgeleide Luka Šulić en Stjepan Hauser. Sony Masterworks het sedert 2011 reeds vier van hulle albums vrygestel. Hulle is veral bekend vir hulle Instrumentale verwerkings van bekende pop- en rockliedjies sowel as klassieke musiek en filmmusiek. Die duo tree internasionaal op en is gereeld te sien op verskeie Amerikaanse TV-programme, soos Glee en The Bachelor.
Loopbaan
2Cellos is tans onder kontrak by die platemaatskappy Sony Meesterwerke, waar hulle in Mei 2010 hulle eerste album opgeneem het, wat in Kroasië onder die etiket Menart Records  op 19 Julie 2011 met die titel "2Cellos" vrygestel is. Dit sluit liedjies van U2, Guns N'Roses, Nine Inch Nails, Angel, Coldplay, Nirvana, Muse, en Kings of Leon in. Volgens die duo het hulle liedjies gekies wat aangepas kan word vir slegs twee tjello's. Terwyl hulle op die vrystelling van die album gewag het, het hulle 'n enkelsnit weergawe van Guns N' Roses se "Welcome to the Jungle" vrygestel. In baie van die opnames is hulle deur die tromspeler, Dušan Kranjc, bygestaan. Nadat Elton John die "Smooth Criminal" video gesien het, het hy Šulić persoonlik gebel en gevra of hulle saam met hom sal optree op sy 2011-dertig-stad somertoer, wat op 8 Junie in Cardiff, Wallis sou begin. In dieselfde jaar, op 25 April, verskyn die duo ook op The Ellen DeGeneres Show   en tree by die iTunes Festival in Londen op. In die derde seisoen van die tv-reeks Glee speel die duo op 31 Januarie 2012, in 'n episode getiteld "Michael", 'n verwerking van "Smooth Criminal". Dit was die eerste keer dat die reeks op instrumentale musikante gefokus het.Die toneel vir "Smooth Criminal" was soortgelyk aan 2Cellos se oorspronklike musiekvideo vir die liedjie. Op 4 Junie 2012 het 2Cellos saam met Elton John by die koningin van die Verenigde Koninkryk se Diamant-Jubileum-Konsert in Buckingham Palace opgetree. Op 12 Junie 2012 lewer hulle 'n uitvoering in 'n volgepakte Arena Zagreb.
Alhoewel hulle op die verwerking van hoofsaaklik rock-liedjies konsentreer, sê Šulić en Hauser dat hulle nog steeds saam met simfonieorkeste optree en nie die speel van klassieke musiek sal laat vaar nie. Hulle sou graag eendag op toer wil gaan met beide 'n klassieke en kontemporêre orkes. Hul tweede studio album, getiteld In2ition, wat aan die begin van 2013 vrygestel is, bevat 'n verskeidenheid klassieke snitte met 'n paar verrassende vokale en instrumentale duetvennote, insluitende Elton John, Lang Lang, Naya Rivera, Steve Vai, Sky Ferreira en Zucchero. Die album is vervaardig deur Bob Ezrin.
Ander snitte sluit in verwerkings van AC/DC se "Highway to Hell" met Vai, Coldplay se "Clocks" met Lang Lang, Muse se "Supermassive Black Hole" met Rivera, 'n Italiaanse weergawe van "The Book of Love" deur The Magnetic Fields getiteld "Il Libro Dell'Amore" met Zucchero, Karl Jenkins se "Benedictus", en "Oh Well" met Sir Elton.
In Julie 2013 verfilm die duo 'n reklameflits vir die Japannese selfoonmaatskappy, Docomo. Hulle tweede album, In2ition, debutteer in Augustus 2013 as nommer 1 op die Japannese Albums Chart. As deel van hulle wêreldtoer saam met Elton John, wat konserte in Noord-Amerika, Europa en Asië ingesluit het, tree 2Cellos in Desember 2013 twee dae na mekaar op in Madison Square Garden. In Maart 2014, onderneem hulle 'n solo toer in Japan.
2Cellos maak aktief van YouTube gebruik om hulle aanhangers te bereik. Benewens hulle musiekvideos is daar ook opnames van hulle konserte, waaronder hulle optredes in die Arena Zagreb (2012), Arena Pula (2013), EXIT Festival (2014), en hul vyfde verjaardagkonsert in die Arena di Verona (2016). In Februarie 2014 publiseer hulle hul vertolking van AC/DC se "Thunderstruck" op YouTube. Die video beeld die duo uit as musici wat in gesofistikeerde klassieke styl voor 'n Barok-gehoor optree en dan skielik na 'n stormagtige pop-styl oorslaan. Die video het in die eerste twee weke op YouTube 10 miljoen kykers gelok,  en teen 1 Januarie 2017 was die kykersgetal reeds meer as 72 miljoen.
Soos Šulić aan The Sydney Morning Herald  gesê het, "ons hou net soveel van AC/DC as van Bach," waarop Hauser bygevoeg het, "beide [AC/DC en Bach] is eenvoudig en oortuigend in wat hulle doen." In Januarie 2015 is hulle derde ateljeealbum, Celloverse, waarvan hulle medevervaardigers was, uitgereik.
Thomas Crapper
Thomas Crapper (gedoop 28 September 1836; oorlede 27 Januarie 1910) was 'n loodgieter en oprigter van Thomas Crapper & Co. Ltd. in Londen.
Ten spyte van alle legendes, het Crapper nie die moderne spoeltoilet uitgevind nie. In die ou tyd was dit gebruiklik dat 'n loodgieter sy naam aan 'n produk ontleen al was hy self nie die uitvinder daarvan nie. Crapper het wel enkele patente gehad wat tot op hede nog bestaan en in gebruik is. Crapper het baie werk vir die koninklike familie gedoen. Die woord 'crap' was al in die 16e eeu in die Engelse taal in gebruik gewees. Dit is 'n Nederlandse leenwoord: "krappe" wat "kaf" beteken.
Øster Brønderslev
Øster Brønderslev is ‘n plek in die Deense Noord-Jutlandstreek van die Brønderslev-munisipaliteit. Dit het 942 inwoners (2008).
Tammy Grimes
Tammy Grimes (30 Januarie 1934 – 30 Oktober 2016) was 'n Amerikaanse aktrise. Sy is bekend vir haar rolle in die rolprente Can't Stop the Music (1980), The Last Unicorn (1982), America (1986), en High Art (1998).
Dieselenjin
'n Dieselenjin is 'n binnebrandmotor wat die Dieselsiklus benut. Dit is in 1892 deur die Duitse ingenieur, Rudolf Diesel uitgevind en was gebaseer op die warm gloeikop-ontwerp en is gepatenteer op 23 Februarie 1893.
Dieselenjins gebruik die kompressie-ontstekingsmeganisme, 'n proses waardeur die brandstof ingespuit word nadat die lug saamgepers is in die verbrandingskamer en veroorsaak dat die brandstof selfontbrand. In teenstelling daarmee gebruik petrolenjins die Otto-siklus waar die brandstof met die lug vermeng word voordat die mengsel saamgepers en ontsteek word met behulp van 'n vonkprop.
Lewende en nie-lewende dinge
Lewende en nie-lewende dinge is twee uiteenlopende pole. Lewend beteken die toestand van ’n mens, dier of plant (organiese wese) waarin die funksies natuurlik werk. Die betrokke organisme bestaan of leef dus – ongeag of lewe op die oog af waargeneem kan word. Nie-lewende dinge besit onder meer geen groei- of ontwikkelingskrag nie en plant nie voort nie.
Dit is soms moeilik om onmiddellik te bepaal of dinge lewend of nie-lewend is. ’n Doeltreffende maatstaf is egter neergelê om bo alle twyfel vas te stel of iets lewend of nie-lewend is.
Sewe lewensfunksies
Iets lewe nie as dit nie aan ál sewe lewensfunksies voldoen nie. ’n Vloeiende rivier of ’n rots wat van ’n berghang afrol, beweeg wel maar voldoen nie aan al die ander lewensprosesse nie. Wolke kan van vorm verander en beweeg maar voer nie die ander lewensprosesse uit nie.
Dié lewensfunksies of -prosesse is kortliks die volgende:
Aan-aan
Aan-aan is 'n speletjie wat deur kinders gespeel word. In Engelse variante van die spel begin een kind die spel deur sy maatjie aan te raak met die woorde "Tag! You're it!" (ek merk jou, jy's aan). Die deelnemer wat "aan" is moet sy maats rondjaag en probeer om aan een van hulle te vat, en sodoende as "aan" te merk. Sodra die een wat "aan" was 'n nuwe deelnemer as "aan" merk, is hy self nie meer "aan" nie en moet hy spore maak om uit die nuwe "aan"-maatjie se pad te bly.
Lewende en nie-lewende dinge
Sewe lewensfunksies
1.Beweging. Dit is die verandering van plek of stand.
2.Asemhaling: Lewende organismes asem gasse in en uit.
3.Voeding. Lewe het voedsel nodig om aan die lewe te bly, hetsy dit self vervaardig word of van buite verkry word.
Aan-aan
Daar is verskeie variasies op die spel, onder andere:
Lewende en nie-lewende dinge
Sewe lewensfunksies
4.Groei. Organismes neem toe in omvang, lengte en grootte.
5.Sensoriese waarneming. Al is dié waarnemingsvermoë ook hóé primitief, is dit steeds aanwesig.
6.Voortplanting. Lewende organismes verseker dat daar ’n nageslag is.
7.Ontlasting of uitskeiding. Dit behels die ontslae raak van afvalstowwe (plante doen dit deur transpirasie).
Lewende dinge
Geen lewende organisme, hetsy bakterieë of die mens, is in werklikheid eenvoudig nie. Laasgenoemde is wel baie meer kompleks, met organe soos ’n hart om sekere werk te verrig.
Lewende dinge word in vyf groepe verdeel, naamlik diere, plante, fungi (soos sampioene en skimmel) en nog twee eenvoudiger groepe wat alge en bakterieë insluit. Lewende dinge is voorheen as slegs diere of plante geklassifiseer.
Chemiese aktiwiteite, beter as metabolisme bekend, vind in alle lewende dinge plaas en alle organismes benodig ’n vorm van energie. Plante en alge vervaardig hul eie voedsel deur sonenergie deur die proses van fotosintese in te span.
Mens en dier neem voedsel van hul omgewing in.
Lewende organismes groei volgens ’n goed georganiseerde model: eenvoudige vorme soos bakterieë groei min en komplekse organismes, soos die mens en selfs bome, groei heelwat oor baie jare.
Sensoriese waarneming en reaksie daarvolgens is ook interessant: die stamme van plante kan byvoorbeeld na ’n ligbron draai (soos sonneblomme na die son) en diere kan vinnig reageer wanneer hulle van gevaar naby hulle bewus word.
Voortplanting is ook een van die eienskappe van lewende organismes. Selfs saadlose plante, soos varings en mos, het lewensiklusse wat die produksie van spore insluit. Dié spore word in die lug vrygestel en kan verder in gunstige toestande ontwikkel om uiteindelik nuwe plante te vorm.
Nie-lewende dinge
Verskeie nie-lewende dinge het die een eienskap van lewe in gemeen wat mense soms kan verwar: beweging. Bewegende wolkformasies, die see en riviere en selfs aktiewe kraters is voorbeelde.
Laasgenoemde is van die heel opvallendste nie-lewende dinge wat vir beweging en selfs “groei” sorg wanneer lawa en as afkoel, verhard en nuwe keëls kan vorm en selfs tot ’n nuwe berg kan groei.
Een van die bekendste vulkaanuitbarstings was Krakatoa, wat op 27 Augustus 1883 naby Java uitgebars het en vir oorverdowende lawaai gesorg het wat oor 8% van die aardbodem gehoor is – tot op die eiland Rodriguez, sowat 4 800 km ver aan die ander kant van die Indiese Oseaan. Minstens 36 000 mense is dood weens die uitbarsting en die gevolge daarvan. Vesuvius “die verwoester” in Italië het al nege keer uitgebars, die laaste keer in 1944.
Praktiese biologie
Deur die studie van lewe (biologie) en kundige aanpassings van die natuur het die mens oor die jare verskeie deurbrake gemaak wat sy eie behoeftes, insluitend voeding en gesondheid, bevredig. Enkele voorbeelde word genoem:
1. Voedselproduksie is verhoog deur beter beeste en mielies te teel en grond te bemes om beter oeste te verseker.
2. Louis Pasteur se ontdekking in die laat negentiende eeu dat infeksies deur bakterieë veroorsaak word, het die grondslag vir verskeie middels gelê om dit doeltreffend te beveg.
4. Die studie van biochemiese prosesse sedert die tagtigerjare van die vorige eeu het vir verskeie deurbrake gelei wat onder meer geheue, veroudering, verdowingsmiddelverslawing en geestesversteurings betref.
Aleksandra Dulkiewicz
Aleksandra Maria Dulkiewicz (gebore 10 Julie 1979) is 'n Poolse prokureur en die waarnemende burgemeester van Gdańsk sedert die sluipmoord van Paweł Adamowicz.
Atlantiese kleintuna
Die Atlantiese kleintuna (Euthynnus alletteratus) is 'n vis wat voorkom aan die kus van Angola. In Engels staan die vis bekend as die Atlantic little tuna.
Becharof Nasionale Wildreservaat
Becharof Nasionale Wildreservaat is 'n nasionale toevlugsoord vir natuurlewe in die Aleoetiese reeks van die Alaska-skiereiland in die suidweste van Alaska. Dit is aangrensend aan die Katmai Nasionale Park. Hierdie nasionale toevlugsoord vir natuurlewe, wat 'n oppervlakte van 4 900 km2 is in 1980 gestig om groot bruinbere, salm, trekvoëls, kariboe, seevoëls en soogdiere te bewaar en om aan die verdragsverpligtinge te voldoen. Dit lê hoofsaaklik in die oostelike deel van die Lake and Peninsula Borough, maar strek ooswaarts tot in die vasteland van die Kodiak Island Borough. Die toevlugsoord word vanuit kantore in King Salmon bestuur.
Korn
Korn (ook KoЯn) is 'n Amerikaans nu metal musiekgroep vanaf Bakersfield, Kalifornië, gestig in 1993. Die groep is bekend vir die begin van nu metal en dit populêr te maak.
Lede
Huidige lede
Voormalige lede
Denis Sassou Nguesso
Denis Sassou Nguesso (gebore op 23 November 1943) is 'n Kongolese politikus wat sedert 1997 die President van die Republiek van die Kongo is. Hy was voorheen President van 1979 tot 1992. Gedurende sy eerste periode as president was hy 12 jaar die leier van die Kongolese Party van Arbeid (PCT). Onder druk van internasionale bronne het hy in 1990 meerparty-politiek ingestel en is hy deur die Nasionale Konferensie van 1991 van die uitvoerende magte ontneem, terwyl hy in die amp as seremoniële staatshoof was. Hy het in die presidensiële verkiesing van 1992 as kandidaat gestaan, maar is verslaan en derde geplaas.
Sassou Nguesso was vyf jaar lank 'n opposisieleier voordat hy aan bewind gekom het tydens die Tweede Burgeroorlog (1997-1999), waarin sy rebellemagte president Pascal Lissouba verdryf het. Na 'n oorgangstydperk wen hy die presidentsverkiesing in 2002, wat lae opposisie-deelname behels het; hy is herkies in die presidentsverkiesing in 2009. Die instelling van 'n nuwe grondwet, wat in 2015 deur referendum aanvaar is, het Sassou Nguesso in staat gestel om vir 'n nuwe termyn te staan. Hy is in die eerste ronde in die presidentsverkiesing in 2016 met 'n meerderheid verkies.
Sassou Nguesso word ondersteun deur 'n verskeidenheid politieke partye, veral die PCT. Hy is die president van die PCT-sentrale komitee.
Krimpen aan den IJssel
Krimpen aan den IJssel is 'n munisipaliteit en dorp in die Nederlandse provinsie Zuid-Holland, met 'n bevolking van sowat 29 000 in 2022 en 'n oppervlakte van sowat 9 km².
Krimpen aan den IJssel lê in die noordweshoek van die Krimpenerwaard-streek in die ooste van die provinsie, waar die riviere Lek en Hollandse IJssel mekaar raak.
Die munisipaliteit is deel van die Metropoolregio Rotterdam-Den Haag.
Ving Rhames
Ving Rhames is 'n Amerikaanse akteur, vervaardiger, en skrywer. Hy is bekend vir sy rolle in die rolprente Pulp Fiction (1994), Mission: Impossible II (2000), Mission: Impossible - Rogue Nation (2015), en Guardians of the Galaxy Vol. 2 (2017).
Øster Doense
Øster Doense is 'n plek in die Deense Noord-Jutlandstreek van die Mariagerfjord-munisipaliteit. Dit het 230 inwoners (2008).
Melqart
In die voorjaar word 'n uitgebreide ritueel gehou, die egersis. Al die buitelanders moet die stad verlaat en 'n beeld van die godheid word op 'n vlot geplaas en dit word ritueel verbrand terwyl dit see toe dryf. Dit verteenwoordig die wedergeboorte van die godheid in die lente en die suiwering deur vuur. Die koning en sy eggenote speel die rol van Melqart en Astarte in 'n vrugbaarheidsritueel, 'n goddelike huwelik. Die koning en die koningin is die brûe tussen die godewêreld en die mensewêreld.
Meqart word gesien as die voorouer van Tirus en die god wat aan die stad sy welvaart skenk. In die kolonies wat die stad stig word ook Melqart vereer. Die stad Kition het Melqart-Eshmún as die stigter-god van die stad en hier word nog in de vyfde eeu v.C. munte met 'n beeld van Melqart vervaardig.
Thasos, Malta, Utica, Lixus (in Marokko) Gadir (in Spanje) en Kartago ken ook die verering van Melqart en dit skep 'n element van verbintenis met die moederstad Tirus en sy koning. In Gadir word selfs die egersis-ritueel gevier. Die Grieke vereenselwig hom met Herakles.
Algiese tale
Die Algiese tale (ook Algonkin-Wiyot-Yurok of Algonkin-Ritwaans) behoort aan die inheemse tale van die Amerikas en word in Noord-Amerika gebesig. Die meeste Algiese tale behoort aan die Algonkin-subfamilie wat in 'n wye gebied tussen die Rotsgebergte in die weste tot die Atlantiese Kanada in die ooste gepraat word. Die ander Algiese tale is Yurok en Wiyot in die noordwestelike Kalifornië, wat, ondanks hul geografiese nabyheid, nie nou verwant is nie. Al hierdie tale is afkomstig van Proto-Algies, 'n tweede vlak proto-taal wat volgens ramings sowat 7000 jaar gelede gebesig is en met hulp van die Proto-Algonkin-tale, asook Wiyot en Yurok, gerekonstrueer is.
Die Algiese tale word bestaan uit die Algonkin-tale en die twee tale Yurok en Wiyot wat in die noordwestelike Kalifornie gebesig word, dit is onduidelik of die laasgenoemde twee tale aan 'n moontlike Ritwan-subfamilie behoort of nie. Die Algiese taalfamilie is in 1913 vir die eerste keer deur Edward Sapir voorgestel. Dié voorstel was egter hoogs omstrede, totdat in 1958 bevestig is dat hierdie tale wel geneties verwant is. Die rekonstruksie van 'n moontlike oorspronklike taal was egter onmoontlik.
1999 Super 12-seisoen
Die 1999 Super 12-seisoen het in Februarie 1999 afgeskop met voorseisoenwedstryde wat van middel Januarie gespeel is. Dit het op 29 Mei ten einde geloop. Die skedule was oor ’n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in ’n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry.
Malcolm Lowry
Clarence Malcolm Lowry (, 28 Julie 1909 - 26 Junie 1957) was 'n Engelse digter en romanskrywer wat veral bekend is vir sy roman uit 1947 getitel Under the Volcano.
87ste Oscar-toekenningsaand
Die 87ste Oscar-toekenningsaand is op 22 Februarie 2015 deur die Academy of Motion Picture Arts and Sciences in die Dolby-teater in Hollywood, Los Angeles, gehou om erkenning te gee aan die rolprente van 2014. Neil Patrick Harris was vir die eerste keer die aanbieder.
Die prente wat die meeste pryse ingepalm het, was Birdman or (The Unexpected Virtue of Ignorance), algemeen bekend as Birdman, en The Grand Budapest Hotel – elk het vier gewen terwyl eersgenoemde die Oscar vir beste prent gekry het. Ander wenners sluit in Whiplash (drie), en American Sniper, Big Hero 6, Boyhood, Citizenfour, Crisis Hotline: Veterans Press 1, Feast, Ida, The Imitation Game, Interstellar, The Phone Call, Selma, Still Alice en The Theory of Everything (een elk).
Pryse
Hier volg ’n lys van die belangrikste benoemdes. Die wenners word eerste genoem en is in vet druk.
CASA C-212 Aviocar
Die CASA C-212 Aviocar is 'n turboskroefaangedrewe, mediumgrootte vragvliegtuig met kort-opstyg-en-land vermoë (STOL). Dit is ontwerp en gebou deur Construcciones Aeronáuticas SA (CASA) in Spanje vir beide die militêre en burgerlike marksegmente.
Gedurende die laat 1960's het die Spaanse Lugmag nog suieraangedrewe vragvliegtuie gebruik insluitend die drie-enjin Junkers Ju 52 en twee-enjin Douglas C-47. Om 'n vereiste van die Spaanse Lugmag se moderniseringsprogram te vervul, het CASA die C-212 voorgestel, 'n tweemotorige 18-sitplek vragvliegtuig wat geskik is om in verskeie rolle gebruik te kan word. Dit is bruikbaar vir die vervoer van passasiers, nood- en ambulansdienste en vervoer van valskermsoldate, asook gebruik in 'n burgerlike omgewing. Die eerste prototipe het op 26 Maart 1971 sy nooiensvlug voltooi. Die Spaanse Lugmag het in 1974 bestellings geplaas vir die C-212 om sy vloot te moderniseer.
Ongeklassifiseerde tale
'n Ongeklassifiseerde tale is 'n taal waarvan sy genetiese verwantskap aan ander tale nog nie bekend is nie. Tale kan uit verskeie redes ongeklassifiseerd wees, meestal weens die gebrek aan betroubare inligting, maar soms ook weens die verwarrende invloed van taalkontak, as verskeie lae van sy woordeskat of morfologie uiteenlopend is en dit vervolgens onduidelik is wat aan die oorspronklike weergawe van die taal behoort. Sommige van die min bekende uitgestorwe tale soos Guties en Cacán kan net nie geklassifiseer word nie en dit is onwaarskynlik dat dit hoegenaamd nog sal gebeur.
As 'n taal se genetiese verwantskap selfs na 'n groot navorsing geen genetiese verwantskap met ander tale toon nie, soos dit die geval met Baskies is, word dit as 'n geïsoleerde taal beskou – dit word dus as 'n taalfamilie op sy eie geklassifiseer. 'n "Ongeklassifiseerde taal" is derhalwe 'n taal wat as deel van 'n bestaande taalfamilie geklassifiseer kan word sodra beter gegewens beskikbaar of meer deeglike vergelykende navorsing gedoen is. Uitgestorwe ongeklassifiseerde tale waarvan min inligting behoue gebly het, sal waarskynlik nooit van status verander nie, tensy verlore dokumente of 'n oorlewende sprekende bevolking van die taal ontdek word.
Tom Moore (militaris)
Kaptein Sir Thomas Moore (30 April 1920 - 2 Februarie 2021), beter bekend as Kaptein Tom, was 'n offisier in die Britse Leër wat bekend daarvoor was dat hy fondsinsamelings gedoen het vir liefdadigheid in die aanloop tot sy 100ste verjaardag tydens die Covid-19-pandemie.
Moore het tydens die Tweede Wêreldoorlog in Indië diens gedoen en was betrokke by die Birma-veldtog. Hy het later 'n instrukteur geword in gemeganiseerde oorlogvoering. Na die oorlog was hy werksaam as die besturende-hoof van 'n betononderneming. Hy was 'n ywerige motorfietsrenjaer.
Hy het op 6 April 2020 (op die hoogsbejaarde ouderdom van 99) begin om in sy tuin te stap ten bate van NHS Charities Together, met die doel om teen sy 100ste verjaardag £ 1000 in te samel. Tydens die 24-dag-lange staptog het hy verskeie media-verskynings gemaak en 'n gewilde naam in die Verenigde Koninkryk geword, wat 'n groot aantal eerbewyse aan hom besorg het en meer as 1,5 miljoen individuele skenkings tot gevolg gehad het. As erkenning vir sy pogings het hy die BBC Sports Personality of the Year Helen Rollason-toekenning ontvang tydens 'n seremonie in 2020. Hy het sy eie weergawe van die liedjie "You'll Never Walk Alone" deur Michael Ball gesing. Die opbrengs is aan liefdadigheid geskenk. Die enkelsnit was bo-aan die Britse speellyste, wat hom die oudste persoon gemaak het om No. 1 op die Britse speellyste te bereik.
Op die oggend van sy honderdste verjaardag het die bedrag wat hy ingesamel het £ 30 miljoen verbygesteek, en teen die einde van die dag het die bedrag gestyg tot meer as £ 32,79 miljoen (byna £ 39 miljoen, met verwagte belastingkortings). Sy verjaardag is op 'n aantal maniere gevier, insluitend "flyby's" deur die Britse Lugmag en -Leër. Hy het meer as 150 000 kaarte ontvang en is aangestel as 'n erekolonel van die Army Foundation College. Op 17 Julie 2020 is hy persoonlik as ridder deur die koningin in Windsor-kasteel geslaan. Moore het op 2 Februarie 2021 in die Bedford-hospitaal as gevolg van covid-19-komplikasies gesterf.
Christina Grimmie
Christina Grimmie (12 Maart 1994 – 10 Junie 2016) was 'n Amerikaanse aktrise en sangeres. Sy is bekend vir haar rolle in die rolprent The Matchbreaker (2016).
Stamford Hill, Durban
Stamford Hill is 'n voorstad van Durban, KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit.
Die voorstad, geleë aan die Indiese Oseaankus, is nie-residensiëel en bestaan hoofsaaklik uit nie-openbare oop ruimte. Die Kings Park Sportgebied is die tuiste van die Moses Mabhidastadion wat in 2009 geopen is en benut is tydens die 2010 FIFA-Wêreldbeker, sowel as 'n verskeidenheid ander sportplekke en fasiliteite.
Noord van die buurt is die Windsor Mashie Gholfbaan en die Durban Buiteklub. Die suidelike gedeelte van die voorstad, op die kus by Batterystrand, is die tuiste van die Waterwêreld en die Suncoast Kasino en vermaakwêreld.
Idriss Déby
Maarskalk Idriss Déby Itno (Arabies: إدريس ديبي‎ 'Idrīs Daybī Itnū'; gebore op 18 Junie 1952, sterf op 20 April 2021) was 'n Tsjadiese politikus wat van 1990 tot 2021 die president van Tsjaad was. Hy was ook hoof van die Patriotic Salvation Movement. Déby was van die Bidyat-stam van die Zaghawa-etniese groep. Hy het bewind oorgeneem aan die hoof van 'n opstand teen president Hissène Habré in Desember 1990 en het daarna verskeie opstande teen sy eie bewind oorleef. Hy het verkiesings in 1996 en 2001 gewen, en nadat termynperke uitgeskakel is, weer in 2006, 2011, 2016 en 2021 gewen. Hy het "Itno" by sy van in Januarie 2006 gevoeg. Hy is 'n gegradueerde van Moeammar al-Ghaddafi se Wêreldrevolusionêre sentrum. Hy het in April 2021 gesterf terwyl hy sy magte wat veg teen rebelle van die Front for Change and Concord in Chad (FACT), besoek het.
Mars se natuurlike satelliete
Algemene inligting
Die beweging van Fobos en Deimos is baie anders as die van die aarde se maan. Fobos beweeg vinnig: hy kom op in die Weste, sak in die Ooste en kom weer op in slegs elf ure. Deimos is net buite gesinchroniseerde omwenteling, en kom teen 'n stadige spoed op in die ooste. Alhoewel Deimos 'n omwenteling van slegs 30 uur het, neem dit hom 2,7 dae om te sak en net so veel om weer op te kom.
Beide mane is in 'n gebonde omwenteling, wat beteken dat dieselfde kant van die mane altyd na Mars wys. Aangesien Fobos vinniger om Mars wentel as wat die planeet self wentel, is getykragte stadig maar seker besig om Fobos se omwentelingsradius te verkort. Êrens in die toekoms, wanneer Fobos te naby aan Mars beweeg (sien die Roche-limiet), sal die maan deur dié kragte uiteengeskeur word. Verskeie reekse kraters op Mars se oppervlak, teen 'n skerper hoek ten opsigte van dien ewenaar soos hulle ouer is, stel voor dat ander klein mane dieselfde lot gehad het as wat van Fobos verwag word en ook dat Mars se kors as geheel geskuif het as gevolg van hierdie gebeurtenisse. Deimos is egter weer ver genoeg weg dat sy omwentelingsbaan verleng word, soos ook die geval is met ons eie maan. Deimos se omwentelingsperiode van 30,4 uur oorskry 'n Marsdag van 24,7 uur en neem dus 2,7 dae om op te kom en te sak vanuit die oogpunt van 'n waarnemer op die ewenaar.
Beide satelliete was in 1877 ontdek deur Asaph Hall en is vernoem na Fobos (paniek/vrees) en Deimos (terreur/angs) wat, in Griekse mitologie, hul vader Ares, die god van oorlog, in geveg bygestaan het. Ares se Romeinse teenbeeld was Mars.
Soektogte na ander satelliete het al plaasgevind. Mees onlangs het Scott S. Sheppard en David C. Jewitt die Hill-sfeer van Mars bestudeer vir ongewone satelliete. Die soektog het byna die hele Hill-sfeer gedek, maar verstrooide lig van Mars het die paar binneste sirkelminute waar die satelliete Fobos en Deimos voorkom uitgesluit. Geen nuwe satelliete was gevind nie.
Interessante brokkies
Die bestaan van twee fiktiewe Marsiese mane was beskryf deur Jonathan Swift in sy satiriese roman Gulliver's Travels. Die roman is uitgegee in 1726: 150 jaar voor die ontdekking van die satelliete. Die boek beskryf die mane so (vertaal):
In werklikheid is Fobos en Deimos omtrent 1,4 en 3,5 deursneë (onderskeidelik) van Mars se middelpunt af en hulle periodes is 7,7 en 30,3 ure, onderskeidelik. 'n Soortgelyke "ontdekking" was deur Voltaire beskryf in sy interplanetêre romanse Micromegas, wat in 1752 uitgegee is.
In erkenning van hierdie twee "voorspellings", is twee kraters op Deimos na Swift en Voltaire vernoem.
Arawaktale
Arawaktale, ook bekend as Maipuries, is 'n taalfamilie wat onder antieke inheemse mense in Suid-Amerika ontstaan het. Takke het na Sentraal-Amerika en die Groot-Antille in die Karibiese gebied en die Atlantiese Oseaan, insluitende die huidige Bahamas, versprei. Onder die Suid-Amerikaanse lande het net in Ecuador, Uruguay en Chili nooit mense gebly wat Arawaktale gebesig het nie. Maipuries mag binne 'n hipotetiese Makro-Arawaktaalfamilie verwant wees aan ander taalfamilies.
Die naam "Maipuries" is in 1782 deur Filippo S. Gilij aan die taalfamilie gegee, nadat hy die taal Maipuries van Venezuela vir sy vergelykende studies gebruik het. 'n Eeu later is dit na die meer invloedryke taal Arawak hernoem. Die term Arawak het oorgegaan totdat die gebruik daarvan deur Noord-Amerikaanse geleerdes uitgebrei is na 'n breër Makro-Arawak-voorstel.
Essenwood, Durban
Essenwood is 'n sentrale voorstad van Durban, KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit.
Kerry Rhodes
Kerry Rhodes (gebore 2 Augustus 1982) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Reservation (2010), General Education (2012), en Gone in an Instant (2015).
Ford Sierra RS Cosworth
Die Ford Sierra RS Cosworth was 'n hoëverrigtingweergawe van die produksie-Ford Sierra. Dit was die resultaat van 'n Ford Motorsportprojek wat ten doel gehad het om 'n algehele wenner vir Groep A-motorwedrenne in Europa te produseer.
RS Cosworth '86
Enjin:
Verrigting:
Hugo Banzer
Hugo Banzer Suárez (Spaanse uitspraak: [ˈuɣo banˈseɾ ˈswaɾes]; 10 Mei 1926 – 5 Mei 2002) was 'n Boliviaanse politikus, militêre generaal en president van Bolivië. Hy het die Boliviaanse presidentskap twee keer beklee: van 1971 tot 1978 as diktator; en dan weer van 1997 tot 2001, as grondwetlike president.
Ford Sierra RS Cosworth
Cosworth RS500 '87
Enjin:
Verrigting:
RS Cosworth 4x4 '90
Enjin:
Verrigting:
Morningside, Durban
Morningside is 'n voorstad van Durban, KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit en sy poskode is 4001.
Die voorstad is in 'n heropgeboude area van Durban geleë ongeveer 2 km van die Indiese Oseaankus af en op die suidoewer van die Umgenirivier. Die aangrensende voorstede is Puntans Hill na die weste, Essenwood aan die suidweste, Windermere aan die suide en Stamford Hill na die ooste. Dit is die naaste residensiële voorstad aan die Moses Mabhidastadion, wat voltooi is in 2009 op die Kings Park sportgronde.